Document ID: /roh_data/filtered/fineweb-2-filterrobots_roh.jsonl.gz/35331

La dunna da 78 onns cun trais collegas eran da viadi da la chamona Segnatini en direcziun da l’alp Languard. Sin ina autezza da stgars 2’500 meters è la dunna cupitgada d’ina spunda da crappa giu. Suenter bun 250 meters è ella crudada sin la via da panorama giusut. Quai scriva la polizia chantunala. Viandants ch’eran da viadi sin la via da panorama han immediat pudì porscher prim agid a la dunna disgraziada. In medi da la Rega ha dentant sulet pudì constatar la mort da la dunna.
RR novitads 11:00